સુરેન્દ્રનગરના જોરાવરનગર વિસ્તારમાં રહેતા દલિત પરિવાર પર ૧૦ દિવસ પહેલા ભરવાડ શખ્સો દ્વારા હુમલો કરવામાં આવ્યો હતો. આમ છતાં, કોઈ આરોપીની ધરપકડ કરવામાં ન આવતા હુમલાગ્રસ્ત પરિવારના સભ્યો અને ટેકેદારો કલેક્ટર કચેરીમાં મંગળવારે ઉપવાસ પર બેસી ગયા હતા. આ બનાવમાં આરોપીની ધરપકડ કરવામાં નહીં આવે તો ઉગ્ર આંદોલનની ચીમકી આપવામાં આવી હતી. જોરાવરનગર ખારાકૂવા વિસ્તારમાં રહેતા નાગરભાઈ મકવાણા અને રતનબેન મકવાણા બાવળ કાપતા હતા. આ સમયે ભરવાડ સુરેશભાઈ કરશનભાઈ, કરશનભાઈ ભીમાભાઈ સહિતના લોકો હથિયારો સાથે ઘસી જઈ, નાગરભાઈ અને તેમની ભત્રીજી રામુબેન કાંતીભાઈ મકવાણા પર હુમલો કરવામાં આવ્યો હતો. આ બનાવની જોરાવરનગર પોલીસ મથકે પોલીસ ફરિયાદ પણ કરવામાં આવી છે.